מבצע מחנות קיץ

מבצע מחנות קיץ הוא מבצע צבאי של מערכת הביטחון הישראלית שהחל ב-28 באוגוסט 2024, במטרה להשמיד תשתיות טרור פלסטיני כחלק מזירת יהודה ושומרון במלחמת חרבות ברזל. המבצע מתנהל במחנות הפליטים ג'נין, נור שמס שליד טול כרם, טובאס ופארעה שבצפון מזרח השומרון.

== רקע ==

לאחר מתקפת הפתע על ישראל, הגבירו ארגוני טרור פלסטיניים, בעיקר חמאס, את מאמציהם ליזום פיגועים (לרבות פיגועי התאבדות) ביהודה ושומרון<ref></ref> ולגרום לתסיסה ציבורית על רקע אירועי מלחמת חרבות ברזל. במהלך המלחמה פעלו כוחות צה"ל באופן נרחב למיגור וסיכול תשתיות הטרור ברחבי יהודה ושומרון. הכוחות מבצעים פשיטות נרחבות מדי יום ובעיקר בשעות הלילה, בדגש על אזור השומרון. עד למבצע מחנות קיץ נהרגו במלחמה יותר מ-600 מחבלים בשטחי יהודה ושומרון.

אחת הסיבות לפתיחת המבצע היא התרעה חמורה על פיגוע חדירה גדול או פשיטה ליישוב בשומרון.

== המבצע ==

במבצע משתתפים כוחות רבים כולל משוריינים וסיוע מהאוויר. דחפורי D9 משוריינים ושופלים מסוג לביא"ה פתחו צירים לכוחות וחישפו כבישים שמתחתם הוטמנו מטעני גחון.<ref name=":0" /> על פי דיווחים פלסטיניים צה"ל כיתר בתי חולים.<ref></ref>

=== אזור ג'נין ===
בזירת ג'נין נהרגו 6 מחבלים בלילה הראשון למבצע.<ref name=":0"></ref> רכב הותקף. הבנק במקום פוצץ.<ref></ref> עוד שני מחבלים נהרגו עד לבוקר היום השני למבצע. שניים מהמחבלים שנהרגו היו קצינים במנגנוני הביטחון של הרש"פ.

פעילות צה"ל במחנה הפליטים ג'נין פגעה בקווי חשמל ומים.<ref name=":1"></ref> משרד הנציב העליון של האו"ם לזכויות האדם קרא להפסיק את פעילות הצבא בג'נין, והאשים את צה"ל ב"הרג בלתי חוקי" ובזריעת "הרס עצום" במחנה הפליטים.<ref></ref>

ב-30 באוגוסט בבוקר, מסתערבי ימ"ס איו"ש הרגו את וסאם חאזם, ראש התארגנות הטרור של חמאס בג'נין. כלי טיס הרג עוד שני מחבלי חמאס שהיו איתו ברכב ונמלטו. באותו היום דווח על פלסטיני בשנות ה-80 לחייו שנורה למוות מאש צה"ל בג'נין.<ref name=":2"></ref>

ב-31 באוגוסט פעל כוח של גדוד 906 מחטיבת ביסל"ח במחנה הפליטים ג'נין, כוח לוחמים של הגדוד פשט על המבנים במחנה הפליטים, ועברו לסרוק ממבנה למבנה.באחד המבנים - שני מחבלי חמאס הפתיעו אותם, ופתחו לעברם מאש מטווח קצר. בהיתקלות הזו נהרג מפקד כיתה (מ"כ) בגדוד סמ"ר אלקנה נבון<ref></ref> , וקצין נוסף מהגדוד נפצע באורח קשה.

=== אזור טולכרם ===
בזירה זו דחפורי D9 משוריינים ושופלים מסוג לביא"ה פינו מטענים רבים.<ref name=":0" /> בערב היום הראשון למבצע נהרג מחבל בירי צלף, ובלילה השני למבצע לוחמי הימ"מ הרגו 5 מחבלים, ביניהם מוחמד ג'אבר "אבו שוג'אע", שהיה מנהיג גדודי הג'יהאד האסלאמי הפלסטיני במקום, והפך לסמל אחרי שניצל מכמה ניסיונות חיסול.

בנוגע לפגיעה בתשתיות, דובר צה"ל מסר כי "במהלך פעילות לחישוף מטענים המוטמנים תחת צירים בנור א-שמס, נגרם שלא במכוון נזק לצינור מים".<ref name=":1" /> תושבים שחזרו למחנה הפליטים תיארו הרס נרחב לתשתיות, כולל לכבישים שהצבא חפר ולחלק מהבתים.<ref name=":2" />

=== אזור טובאס וצפון מזרח השומרון ===
בזירה זו נהרגו 5 מחבלים, מהם 4 בתקיפה אווירית בפארעה.<ref name=":0" /> בסיום 30 שעות הסתיימה הפעילות אחרי שחמ"ל ומעבדת נפץ אותרו במסגד והושמדו.

=== בלאטה ===
במחנה הפליטים בלאטה כ-15 מחבלים של הג'יהאד האסלאמי הפלסטיני הסגירו את עצמם למנגנוני הביטחון הפלסטיניים מחשש שישראל תצא לפעולה צבאית באזור ותהרוס את המחנה.

=== חברון ===
ביום הרביעי למבצע החל צה"ל לפעול גם באזור יהודה בעיר חברון כנגד תשתיות חמאס בעיר, בעת הפעילות הנרחבת הוכרזה העיר כשטח צבאי סגור, כולל הגישה למערת המכפלה, ולישוב היהודי בחברון.

== ראו גם ==
* פיגועי טרור נגד ישראלים בישראל ובשטחים ב-2024

== קישורים חיצוניים ==

* 
* 
* 
; אתר צה"ל (כולל תיעודים מבצעיים)
* 
* 
* 
* 
* 
; מולטימדיה
* 
* 
; כתבות וידאו
* 
* 
* 

== הערות שוליים ==

קטגוריה:זירת יהודה ושומרון במלחמת חרבות ברזל
קטגוריה:מבצעי צה"ל ללחימה בטרור